b"\n_START_ARTICLE_\n\xc3\x98vre Egypt\n_START_PARAGRAPH_\n\xc3\x98vre Egypt (arabisk: \xd8\xb5\xd8\xb9\xd9\x8a\xd8\xaf \xd9\x85\xd8\xb5\xd8\xb1\xe2\x80\x8e; Sa'id Misr) er den stripe med land p\xc3\xa5 begge sider av Nildalen som strekker seg mellom Nubia, og nedover elven (nordover) til Nedre Egypt. Egypt har alltid v\xc3\xa6rt den viktigste referanserammen i Egypt siden lenge f\xc3\xb8r det eksisterte kart. \xc3\x98vre Egypt ligger s\xc3\xb8r for Nedre Egypt ettersom Nilen flyter fra s\xc3\xb8r og nordover.\n_START_SECTION_\nGeografi\n_START_PARAGRAPH_\n\xc3\x98vre Egypt ligger mellom Nilens katarakter overfor dagens Aswan, nedover elven (nordover) til omr\xc3\xa5det mellom Zawyet Dahshur og El-Ayait, hvilket er s\xc3\xb8r for dagens by og hovedstad Kairo. Den nordlige delen av \xc3\x98vre Egypt, mellom Sohag og El-Ayait, er ogs\xc3\xa5 kjent som Midtre Egypt. P\xc3\xa5 arabisk er innbyggerne i \xc3\x98vre Egypt kjent som sa'idis (som bokstavelig betyr \xc2\xabfra Sa'id\xc2\xbb, det vil si fra \xc3\x98vre Egypt); og snakker hovedsakelig en egen dialekt som kalles sa'idiarabisk._NEWLINE_I faraoisk tid var \xc3\x98vre Egypt kjent som Ta Shemau, hvilket betyr \xc2\xabstr\xc3\xa5enes land\xc2\xbb. Omr\xc3\xa5det var inndelt i 22 distrikter som ble kalt for nomer. Den f\xc3\xb8rste nome var l\xc3\xb8selig sett der hvor moderne Aswan er og 22. nome var ved dagens Atfih (antikkens Afroditopolis), akkurat rett s\xc3\xb8r for Kairo.\n_START_SECTION_\nF\xc3\xb8rdynastiske Egypt\n_START_PARAGRAPH_\nDen viktigste byen i f\xc3\xb8rdynastiske \xc3\x98vre Egypt var Nekhen (gresk: Hierakonpolis), og byens skytsguddom var gribbegudinnen Nekhebet.\n_START_SECTION_\nDynastiske Egypt\n_START_PARAGRAPH_\nUnder det meste av historien i faraoistiske tid var Teben det administrative senter i \xc3\x98vre Egypt. Etter at det ble \xc3\xb8delagt av assyrerne, gikk det nedover med byens betydning. Under ptolemeiske konged\xc3\xb8mme i Egypt, overtok byen Ptolemais Hermiou rollen som den fremste byen i \xc3\x98vre Egypt. \xc3\x98vre Egypt var visuelt representert i form den h\xc3\xb8ye hvite krone Hedjet, og dens symboler var den blomstrende lotus og halvgraset.\n_START_SECTION_\nMiddelalderens Egypt\n_START_PARAGRAPH_\nP\xc3\xa5 1000-tallet flyktet et stort antall pastoralister (dyrelandbruk), kjent som hilalianere, fra \xc3\x98vre Egypt og flyttet vestover inn i Libya og noen s\xc3\xa5 langt som til Tunis. Det er antatt at forringete beiteforhold i \xc3\x98vre Egypt, som siden er blitt assosiert med den varme perioden i middelalderen, var \xc3\xa5rsaken til denne folkevandringen.\n_START_SECTION_\n1900-tallet\n_START_PARAGRAPH_\nP\xc3\xa5 1900-tallets Egypt ble tittelen \xc2\xabprins av Sa'id\xc2\xbb (i betydningen \xc2\xabprins av \xc3\x98vre Egypt\xc2\xbb) av kronprinsen av den egyptiske trone. Selv om det egyptiske monarki ble avviklet i 1953, fortsatte tittelen \xc3\xa5 bli benyttet av Muhammad Ali, som i dag arbeider med eiendom i Paris."